kardosdrur/scandi-wiki huggingface dataset:
Tove Morville

Tove Morville var en dansk tennisspiller medlem af Kjøbenhavns Boldklub.

Morville vandt tre danske mesterskaber i tennis et i mixdouble og i to damedouble.

Danskemesterskaber
Indendørs
1926 - mixdouble med Donald Greig (England)
1926 - damedouble med Elsebeth Brehm
1922 - damedouble med Margrethe Kähler

Kilder

Tennisspillere fra Danmark
Kvindelige sportsudøvere
Tennisspillere fra KB Tennis
Danskere i 1900-tallet
Vera Johansen

Vera Johansen f. Nielsen (25. september 1921 - 5. oktober 2011) var en dansk tennisspiller, som har rekorden for flest individuelle DM-titler i tennis gennem tiden med 53 titler.

Vera Nielsen blev indmeldt i KB Tennis (KB) i 1934, og hun repræsenterede klubben i hele sin karriere. Hun begyndte at spille tennis som 11- eller 12-årig på KB's baner på Peter Bangs Vej på Frederiksberg, hvor det hurtigt stod klart, at hun kunne nå langt i kraft af sit talent og sin vindermentalitet. Hendes spil var både kraftfuldt og sikkert og baseret på de grundslag, hun beherskede til perfektion.

I perioden fra 1943 til 1969 vandt hun 53 DM-titler, heraf 14 i single, 24 i double og 15 i mixed double. Hun er endvidere indehaver af rekorden for flest vundne damedoubletitler ved indendørs-DM, hvor hun i alt vandt 14 titler, heraf 12 med Lisa Gram Andersen som makker.

Hun var som 41-årig med på det danske Federation Cup-hold i den første udgave af Federation Cup i 1963, og samme år blev hun belønnet med Dansk Lawn-Tennis Forbunds æresnål i anledning af hendes 50. DM-titel.

Internationale resultater

Single 

Turneringssejre

Finalepladser

Double 

Turneringssejre

Finalepladser

Mixed double 

Turneringssejre

Fed Cup 

Vera Johansen repræsenterede som 41-årig Danmark i Federation Cup 1963, den allerførste udgave af Fed Cup, hvor hun i 0-3-nederlaget til Ungarn i første runde både tabte sin single- og doublekamp.

Nationale resultater 

Vera Johansen vandt 53 individuelle Danmarksmesterskaber i tennis i perioden fra 1943 til 1969, heraf 14 i single, 24 i damedouble og 15 i mixed double, og hun er indehaver af rekorden for flest individuelle DM-titler i historien. Hun er endvidere den spiller, der har vundet flest DM-titler indendørs i damedouble (14 titler).

 Udendørs-DM i tennis
 Damesingle
  Guld (7): 1945, 1947, 1948, 1954, 1957, 1958, 1959.
 Damedouble
  Guld (10): 1943, 1945, 1947, 1950, 1954, 1955, 1957, 1959 (m. Lisa Gram Andersen), 1956, 1958 (m. Milly Vagn Nielsen).
 Mixed double
  Guld (7): 1948, 1950, 1951, 1954, 1956, 1957, 1958 (m. Kurt Nielsen).

 Indendørs-DM i tennis
 Damesingle
  Guld (7): 1945, 1946, 1947, 1948, 1955, 1958, 1963.
 Damedouble
  Guld (14): 1945, 1947, 1948, 1952, 1953, 1954, 1955, 1956, 1958, 1959, 1960, 1962 (m. Lisa Gram Andersen), 1946 (m. Milly Vagn Nielsen), 1963 (m. Ulla Rise).
 Mixed double
  Guld (8): 1946 (m. Helge Johansen), 1948, 1952, 1955, 1958, 1959 (m. Kurt Nielsen), 1965 (m. Jan Leschly), 1969 (m. Tom Christensen).

Priser 

 Dansk Tennis Forbunds Landskampsnål (1943).
 KB's Æresgalleri (1954).
 Kong Frederik d. IX's Ærespræmie (1957).
 Dansk Tennis Forbunds Æresnål (1963).
 KB's fortjenstnål i guld (1966).
 Nils Middelboes brillantemblem (1967).

Kilder 

 Kristeligt Dagblad
 Fed Cup - Vera Johansen  
 ITF - Vera Johansen  
 Dansk Tennis Forbund - Historie
 Navne.dk - Vera Johansen : Dødsfald
 Berlingske - Dem mistede vi i år - 2011

Noter

Eksterne henvisninger 

Tennisspillere fra Danmark
Kvindelige sportsudøvere
Tennisspillere fra KB Tennis
Marmaray

Marmaray er navnet på en ny jernbaneforbindelse mellem Europa og Asien gennem Istanbul. Projektet var planlagt til at være færdig i 2009, men åbnede først 29. oktober 2013. Datoen markerer 90-årsdagen for afslutningen af Tyrkiske uafhængighedskrig, hvor Republikken Tyrkiet blev oprettet. Navnet er en sammensætning af Marmarahavet og ray (tyrkisk for «spor»).

Forbindelsen er bygget som en tunnel fra Yenikapı i den europæiske del af Istanbul til Söğütlüçeșme på den asiatiske side. Dens samlede længde er 13,6 km med 9,8 km boret tunnel, 2,4 km cut-and-cover-tunnel og de sidste 1,4 km som sænketunnel. På det dybeste punkt ligger den 55 m under vandoverflader, og betragtes som den dybest liggende konstruktion i verden. Som en del af projektet er der bygget to underjordiske stationer ved Sirkeci og Üsküdar, og ved Yenikapı bliver der omstigning til det nye metronet.

Marmaray betyder samtidig en opgradering af hele Istanbuls jernbanenet på 76 km mellem Gebze og Halkali. Togene skal kunne køre med en topfart på 100 km/t og en frekvens på to minutter. Dette øger kapaciteten fra 10.000 til 75.000 passager per time.

Det er ventet, at forbindelsen vil revolutionere den øst-vestgående kollektivtransport i Istanbul, og at den også vil få stor betydning for jernbanetransport i resten af Tyrkiet.

Eksterne henvisninger 

Marmaray Railway Engineering Project på Railway-technology.com
Pressemeddelelse fra bystyret

Tunneler i Tyrkiet
Istanbul
Jernbanetunneler
Etableret i 2013
Jiri Koski

Jiri Koski (født 20. april 1995) er en finsk målmand, der er på udviklingskontrakt hos den danske fodboldklub Vejle Boldklub.

Han skrev d. 9. juli 2013 under med Vejle Boldklub på en såkaldt udviklingskontrakt. Denne indebærer at Jiri træner og spiller for Vejles U19-hold, men agerer reserve for 1. holdet. Kontrakten løber på to år, hvoraf det første er som udviklingsspiller og det andet år er en traditionel kontrakt.  Grundet Kristian Fæstes skadesproblemer i efteråret 2013, har Jiri været i førsteholdstruppen flere gange. Dog alle uden at komme på banen.

Jiri startede sin karriere i den finske klub FC Vaajakoski. Han skiftede senere til Klubi-04, der fungerer som reservehold for Helsingin Jalkapalloklubi. 
D. 9. juli 2013 annoncerede Jiri på sin twitter-profil, at han havde skrevet kontrakt med Vejle Boldklub.

Eksterne henvisninger

Kilder 
 U19-truppen på Vejle-boldklub.dk 

Fodboldspillere fra Finland
Fodboldspillere fra Vejle Boldklub
Jules Guérin

Jules Guérin henviser til følgende personer:

 Jules Guérin (læge) (1801–1886) – belgisk læge
 Jules Guérin (politiker) (1860–1910) – fransk politiker
 Jules Guérin (maler) (1866–1946) – amerikansk gavlmaler og illustrator
Erik Tegner

Erik Tegner (29. oktober 1896 i Bangkok, Siam (nu Thailand) - 29. oktober 1965 i Reading, England) var en dansk tennisspiller medlem af B.93 og Kjøbenhavns Boldklub.

Tegner deltog ved OL i 1920 i Antwerpen og stillede både op i single og mixed double. Han deltog igen i 1924 i Paris og da også i herredouble. I VM i tennis på hardcourt deltog han i årene 1920-1923. I nogle få år omkring første verdenskrig blev der afviklet VM i tennis på overdækket bane og i 1921 fandt de sted i KB’s tennishal på Frederiksberg. Her vandt han mixed double-titlen sammen med Elsebeth Brehm og tabte med Povl Henriksen herredouble-finalen mod Maurice Germot og William Laurentz fra Frankrig .

Tegner vandt i perioden 1916-1927 totalt seks danske mesterskaber i tennis: et i single, fire i herredouble og et i mixed double.

Erik Tegners forældre var Ellen Elisabeth Tegner (1871-?) og Carl Philip Seidelin (1871-1935), direktør for A/S Den Internationale Skibsfarvefabrik og kaptajn i de siameske landstyrker. Han blev født i Siam men flyttede med sin mor til København som seksårig i 1902, efter hun var blevet skilt fra Seidelin. 
Hans farfar var generaldirektør for Statsbanerne Isaac Wilhelm Tegner (1832-1909).
Erik Tegner blev i 1937 gift med den belgiskfødte Helen Agsteribbe (1903-?) i Berlin.

Kilder

Eksterne henvisninger 

Tennisspillere fra Danmark
Personer fra Thailand
Erik
Danskere i 1900-tallet
Deltagere for Danmark ved sommer-OL 1920
Deltagere for Danmark ved sommer-OL 1924
Tennisspillere fra KB Tennis
HELL NO!

"HELL NO!" er en sang skrevet af det danske elektro-rock-band Dúné. Det er første single fra gruppens tredje studiealbum Wild Hearts fra 2013. HELL NO! udkom som single 10. november 2012, hvor selve albummet kom i butikkerne 4. februar 2013. Singlen udkom på pladeselskabet New Gang of Robot's Rec. / Iceberg Records.

Sangen var den første udgivelse siden 2011, hvor Dúné indspillede "Life's What You Make It", et nummer fra britiske Talk Talk.

Historie 
HELL NO! blev skrevet med visionen om at lave en sang så simpel, at selv børn umiddelbart vil kunne synge med på det. Derfor havde bandet inviteret de to 9-årige piger Joëlle og Mariah med i studiet, så de kunne være med til at indspille vokalerne på sangen.

Sangen handler ifølge bandet: 

Første gang at offentligheden fik kendskab til HELL NO! var 10. november 2012 til Danish Music Awards 2012, som blev afholdt i Forum i København og vist direkte på TV 2. Her afsluttede Dúné showet ved at spille aftenens sidste stykke musik. Deres ankomst til selve showet foregik noget utraditionelt, da de entrérede kørende på knallerter fra Kreidler.

Musikvideoen til nummeret udkom 23. november 2013, og er optaget på én dag i København. Bandets manager Christian Skjølstrup og filmmageren Paw Ager fik idéen, og producerede og instruerede efterfølgende videoen. På videoen ses blandt andet bandets entré til Danish Music Awards 2012.

Modtagelse 
Jyllands-Postens Anders Houmøller Thomsen gav ved Wild Hearts udgivelse fem ud seks stjerner til albummet, og roste især "HELL NO!" med følgende:

Produktion 
Sangen blev ligesom resten af Wild Hearts indspillet i "Der Raum" i bandets daværende hjemby Berlin.

Personel

Musikere 
 Sang: Mattias Kolstrup
 Kor: Ole Björn Sørensen, samt pigerne Joëlle og Mariah
 Keyboards: Ole Björn Sørensen
 Guitar: Danny Jungslund
 Bas: Piotrek Wasilewski
 Trommer: Morten Hellborn

Produktion 
 Producer og mixer: Ole Bjórn & Dúné
 Komponist: Dúné
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2012
Dúné-sange
Martin Bech

Martin Nikolaj Bech (født 27. juli 1990) er en dansk politiker fra Liberal Alliance. Bech blev medlem af Nordjyllands Regionsråd ved valget i 2009, i en alder af 19 år, hvilket gør ham til Danmarkshistoriens næstyngste regionsrådsmedlem. Ved Kommunal- og regionsrådsvalget 2013 opnåede Martin Bech genvalg til Nordjyllands Regionsråd og nyvalg til Brønderslev Byråd, hvor han opnåede det næsthøjeste antal stemmer for Venstre.

Martin Bech er student fra Brønderslev Gymnasium i 2009 og har desuden en bachelorgrad i samfundsfag og historie fra Aalborg Universitet.

Ved valget 21. november 2017 opnåede Martin Bech genvalg til Brønderslev Byråd og Nordjyllands Regionsråd.

1. december 2017 blev Martin Bech valgt som formand for Brønderslev Kommunes Social- og Sundhedsudvalg for valgperioden 2018-21.

24. november 2020 meddelte Venstre i Region Nordjylland, at Martin Bech var blevet valgt som ny gruppeformand for Venstres regionsrådsgruppe i Nordjylland, hvor han afløste Lone Sondrup. I august 2022 skiftede Bech til Liberal Alliance, da han mente, at han "som menneske og politiker passer bedst til Liberal Alliance".

Referencer 

Kommunalbestyrelsesmedlemmer fra Venstre
Regionsrådsmedlemmer fra Venstre
Efterkommer

En efterkommer betegner egentlig en person, der nedstammer fra en anden person. I befolkningssammenhænge bruges det i Danmark i en meget specifik betydning: Danmarks Statistik definerer en efterkommer som en person, der er født i Danmark af forældre, hvoraf ingen selv både er født i Danmark og har dansk statsborgerskab. Efterkommerne er én af tre overordnede grupper, som Danmarks Statistik opdeler befolkningen i afhængigt af deres oprindelse.

Opdeling af befolkningen efter oprindelse 

I statistiske sammenhænge opdeles den danske befolkning i tre grupper: Personer med dansk oprindelse, indvandrere og efterkommere. En person har dansk oprindelse, hvis han eller hun har mindst én forælder, som både er dansk statsborger og født i Danmark. Hverken indvandrere eller efterkommere har én forælder, som både er dansk statsborger og født i Danmark. Forskellen mellem indvandrere og efterkommere er, at indvandrere er født i udlandet, mens efterkommere er født i Danmark.

Grundlaget for statistikken om herkomst er data fra Det Centrale Personregister, der indeholder oplysninger om fødested, statsborgerskab og forældre (hvis forældrene er registreret i CPR).

Ofte opdeles såvel indvandrere som efterkommere yderligere hver i to grupper med oprindelse i henholdsvis "vestlige" og ikke-vestlige" lande.

Betegnelsen efterkommer svarer omtrent til betegnelsen andengenerationsindvandrer, der bruges om personer, der er født i et land af forældre, der selv er indvandret til landet. Efterkommere kan dog også være personer, hvis forfædre indvandrede til Danmark for flere generationer siden, hvis ingen af forfædrene er blevet danske statsborgere.

Ca. to tredjedele af de danske efterkommere har dansk statsborgerskab (for indvandrerne i Danmark er det tilsvarende tal en tredjedel).

Antal 

1. januar 2017 var der 171.000 efterkommere i Danmark, svarende til 3 % af den danske befolkning. Til sammenligning var 9,9 % af befolkningen indvandrere, mens 87,1 % var af dansk oprindelse. Ifølge Danmarks Statistiks befolkningsfremskrivning vil andelen af efterkommere stige, så den i 2060 udgør 7,4 % af befolkningen, mens indvandrerne i dette år vil udgøre 13 % og personer med dansk oprindelse 79,6 %. Efterkommerne er dermed den af de tre oprindelsesgrupper, der vokser relativt mest i befolkningsfremskrivningen.

Danmarks Statistik offentliggør også tal for børn af efterkommere fra 2010 og frem. Børn af efterkommere defineres som personer, født i Danmark, som har forældre, hvoraf mindst én er efterkommer, og ingen af forældrene har dansk oprindelse. I 2017 var der 22.000 i denne gruppe (næsten alle under 18 år). 19.000 af dem indgik i gruppen af personer med dansk oprindelse, og de sidste knap 3.000 indgik selv i efterkommergruppen.

Se også 

 Danmarks demografi
 Indvandring til Danmark
 Anden etnisk baggrund end dansk

Kilder

Ekstern henvisning 

 Danmarks Statistik: Indvandrere og efterkommere 

Danmarks demografi
Indvandring til Danmark
Demografiske begreber
Ole Bjørn Sørensen

Ole Bjørn Heiring Sørensen (omtalt Ole Bjórn) (født 16. oktober 1988 i Viborg) er en dansk musiker, producer og sangskriver. Han er mest kendt som medlem af rockbandet Dúné, der har opnået stor succes i ind- og udland med deres blanding af rockmusik og elektroniske elementer, flere store hits samt de energiske koncerter.

Historie 
Ole Bjórn blev født i 1988 på Viborg Sygehus, og voksede op i Dalgas, mellem Sparkær og Gammelstrup, på en bondegård to km ud af en grusvej. Han gik i folkeskole på Sparkær Skole og efterskole på Klejtrup Musikefterskole, hvorefter han dimitterede med studentereksamen fra Viborg Gymnasium og HF.

Dúné 
Inden Ole Bjórn havde forladt folkeskole og gymnasium blev han i slutningen af 2003 medlem af rockgruppen Dúné, som på dette tidspunkt bestod af fem medlemmer. Sammen med skolekammeraten Danny Jungslund blev de medlem nummer seks og syv. Jungslund og Ole Bjórn gik på daværende tidspunkt sammen på Viborg Gymnasium. Inden at studenterhuen var trukket over hovedet var Ole Bjórn sammen med resten af Dúné på en omfattende Europaturné, som opfølgning på bandets succes med debutpladen We Are In There You Are Out Here, som udkom i foråret 2007. På dette tidspunkt og to år frem blev bandet fulgt af filminstruktør Uffe Truust, der lavede filmen Stages som udkom i 2009, og hvor Ole Bjórn fortæller meget åbenhjertigt om sin opvækst på godt og ondt.

Efter endt skolegang flyttede Ole Bjórn sammen med resten af medlemmerne i Dúné til København, for at være tættere på det musiske miljø i hovedstaden. I juli 2009 blev teltpælene atter rykket op, da hele bandet flyttede til Berlin. I sommeren 2013 flyttede Ole Bjórn tilbage til København, mens resten af bandet blev boende i den tyske hovedstad.

Udover at spille synthesizer og keyboard, medvirker Ole Bjórn oftest som backingvokal på Dúnés album og ved livekoncerter. På Echoes of December fra 2011 kan man finde den første Dúné sang, hvor det ikke er Mattias Kolstrup der synger lead. På sangen "It Shouldn't Be All" er det Ole Bjórn som har overtaget rollen som forsanger, mens Kolstrup synger kor.

I 2012 indspillede Dúné albummet Wild Hearts i deres eget studie i Berlin. Her fungerede Ole Bjórn for første gang som producer på et album. I 2016 producerede han også bandets sidste album ‘DELTA’ inden bandet gik, hver til sit i 2018.

Som Producer 
I 2010 medvirkede Ole Bjórn på det danske metal band Raunchys album A Discord Electric.

I sommeren 2012 producerede Bjórn i projektet på JOHANNs debut album, ligesom han har lavet forskellige ting for indiebandet Far Away From Fiji.

Ole Bjórn var i september 2013 producer på I'm All Ears album New Girl.

Ole Bjórn har også mixet "Se Mig Nu" med den danske artist Gulddreng, der nåede Nr. 1 på bl.a. Spotify. Han har desuden co-skrevet og produceret Clara hittet ‘Girl Like You’, ‘’I Morgen Er Der Også En Dag’’ med Andreas Odbjerg og ‘’Hard To Love’’ med Drew Sycamore.

Referencer

Eksterne henvisninger 

  
 
 

Personer fra Viborg
Medlemmer af Dúné
Rockmusikere fra Danmark
Musikproducere fra Danmark
Paul Frederik af Mecklenburg-Schwerin (1852-1923)

Hertug Paul Frederik til Mecklenburg-Schwerin () (19. september 1852 – 17. maj 1923) var en tysk prins af Mecklenburg-Schwerin og mecklenburgsk officer og general i kavalleriet under Første Verdenskrig.

Biografi 
Paul Frederik blev født den 19. september 1852 i Ludwigslust i Mecklenburg som andet barn og anden søn af den senere Storhertug Frederik Frans 2. af Mecklenburg-Schwerin i hans første ægteskab med Prinsesse Augusta af Reuss-Köstritz.

Fra 1870 til 1876 tjente han, først som løjtnant, derefter som ritmester, i husar-regimentet von Zieten i den preussiske hær.

Paul Frederik giftede sig 5. maj 1881 i Schwerin med sin kusine Prinsesse Marie af Windisch-Graetz, datter af Fyrst Hugo af Windisch-Graetz og Hertuginde Louise af Mecklenburg-Schwerin. De fik fem børn, der, selv om Huset Mecklenburg var protestantisk, alle blev opdraget i den Romersk-katolske tro, da hertuginde Marie var katolik. I 1887 konverterede Paul Frederik selv til katolicismen. Parret levede et stilfærdigt liv i Venedig, hvor de blev venner med Kardinal Sarto, den senere Pave Pius 10., der ofte besøgte familien og fungerede som deres spirituelle rådgiver.

I 1884 frasagde Paul Frederiks fader sig sin arveret til Storhertugdømmet Mecklenburg-Schwerin for sig og sine sønner til fordel for sine yngre brødre. Dog kunne Hertug Paul Frederik og hans efterkommere fortsat arve tronen, hvis resten af Huset Mecklenburg uddøde, dog under forudsætning af at de konverterede fra katolicismen til protestantismen.

Han og hertuginde Marie blev umyndiggjort og sat under økonomisk administration af det mecklenburgske hof i 1906, da hans nevø, Storhertug Frederik Frans 4. blev chokeret over deres pengeforbrug.

Hertug Paul Frederik døde den 17. maj 1923 i Ludwigslust.

Ægteskab og børn 
 Paul Frederik (1882-1904)
 Marie Luise (1883-1887)
 Marie Antoinette (1884-1944)
 Henrik Borwin (1885-1942)
 ∞ 1911-1913 Elizabeth Pratt (1860-1928)
 ∞ 1915-1921 Natalie Oelrichs (1880-1931)
 ∞ 1921 Karola von Alers (1882-1974)
 Joseph (1889-1889)

Galleri

Se også 
 Mecklenburg

Referencer 

Huset Mecklenburg
Kongelige fra Tyskland
Generaler fra Tyskland
Tyskere i 1. verdenskrig
Personer fra Ludwigslust
Tyskere i 1800-tallet
Tyskere i 1900-tallet
Sophus Simonsen

Hans Sophus Simonsen (25. december 1810 i Svendborg – 11. februar 1857 sammesteds) var en dansk violinist, gift med Catharine Simonsen og far til Niels Juel Simonsen.

Karriere 
Han var søn af stadsmusikant og organist Gregers Hiort Simonsen (1763-1843) og Anne Elisabeth født Petersen (1771-1845). Simonsen lærte violinspil hos sin far, der var en dygtig lærer, og som bl.a. uddannede Mads Dam. Simonsen debuterede 1829 og blev med kongelig understøttelse uddannet hos Claus Schall. 1834 blev han kongelig kapelmusikus (som bratschist). Han var ikke nogen betydelig komponist (et variationsværk à la Ole Bull og en sangkomposition til tekst af H.C. Andersen). 1852 trak han sig tilbage fra sin stilling på grund af svagelighed og tog ophold i sin fødeby, hvor han døde og er begravet.

Ægteskaber 
Simonsen blev gift første gang 3. oktober 1834 i Christiansborg Slotskirke med Catharine Elisabeth Rysslaender (7. marts 1816 i København - 3. maj 1849 sammesteds), datter af farversvend, senere farvermester Niels Rysslaender (ca. 1781-1845) og Juliane Marie Strøm (1785-1846).

Han blev gift anden gang 22. marts 1853 i Svendborg med Gommine Christine Graae (10. maj 1810 på Egeløkke - 7. januar 1896 i Svendborg, gift 1. gang 1836 med skibsfører Ole Bondo, 1811-1837), datter af forpagter på Egeløkke, senere møller og proprietær Gomme Graae (1775-1851, gift anden gang 1820 med Cathrine Jenssen, 1783-1862) og Pouline Abrahamine Barfoed (1776-1819).

Kilder 
  Biografi af Carl Thrane
 Biografi i Dansk Biografisk Leksikon, 3. udgave

Personer i Dansk Biografisk Leksikon
Danskere i 1800-tallet
Violinister fra Danmark
Kongelige kapelmusici fra Danmark
Personer fra Svendborg
Alversund

Alversund er kommunecentrum i den tidligere Lindås, nu Alver kommune, beliggende ved udløbet af Alverstraumen i Nordhordland i Vestland fylke i Norge.  På stedet er der kirke og børneskole.

Alversund er en tidligere selvstændig kommune, udskilt fra Hamre kommune den 1. januar 1885 – og fik også tillagt annekssognet Seim fra Hosanger. Den nye kommune havde et folketal på 2.793. Alversund blev videre delt 15. oktober 1923 ved udskillelsen af Meland kommune, hvorefter  den resterende Alversund kommune havde et folketal på 1 771. Størstedelen af kommunen lå på fastlandet på Lindåshalvøen, og en mindre del på Radøy. Den ophørte som egen kommune 1. januar 1964 og indgik i Lindås kommune. Alversund havde ved kommunesammenlægningen et folketal på 2.099 mennesker.

Eksterne links 
 Alversund på  snl.no

Vestlands geografi

Alver
Tidligere kommuner i Norge
Sønderskov Station

Sønderskov Station er en nedlagt dansk jernbanestation i landsbyen Sønderskov i Vendsyssel. Stationen lå på Vendsysselbanen på strækningen mellem Hjørring og Sindal.

Historie 
Sønderskov Station åbnede i 1871 som holdested på Vendsysselbanen. Først havde den billetsalgssted i et vogterhus, men i 1924 blev der opført en egentlig stationsbygning tegnet af Heinrich Wenck. I 1964 lukkede stationen, men fortsatte som trinbræt frem til 1971, hvor den blev endeligt nedlagt.

Litteratur

Eksterne henvisninger 
 Nordjyllands Jernbaner

Stationer på Vendsysselbanen
Nedlagte jernbanestationer i Danmark
Bygninger, konstruktioner og anlæg i Hjørring Kommune
Stregfarve

Stregfarven er en faktor ved undersøgelse og identifikation af visse mineraler. Man trækker det ukendte mineral hen over en uglaseret porcelænsplade. Hvis mineralet har en mindre hårdhed end porcelænet, afsættes en streg af fint pulver. Denne streg kan afvige fra mineralets farve. Således er stregfarven for pyrit grøn eller mørkebrun, selv om mineralet er messinggult med metalglans.

Kilder

Litteratur 
 Side 71 i kapitlet "Krystallers optiske forhold" i Ole Johnsen: Mineralernes verden, 2000, Gad, 

Mineralogi
Litlesotra

Litlesotra (eller Lillesotra) er en ø i Øygarden kommune, vest for Bergen i Vestland fylke i Norge. Øen ligger mellem fastlandet (Bergenshalvøen) i øst og Bildøy og Sotra i vest. Arealet er 16,7 km². Største by er er kommunecenteret i Knarrevik/Straume.

Efter at Sotrabroen åbnede i 1971, steg indbyggertallet hurtigt, og der bor nu ca. 10.000 mennesker på Litlesotra.

Kilder og henvisninger

Fjell
Øer i Vestland
Øygarden
Ingerborg Gerstenberg-Müller

Ingeborg Gerstenberg-Müller, kaldte sig senere Gerstenberg-Møller (26. juli 1860 i Frederiksdal - 8. februar 1942) var en dansk forfatter. 

I 1886 udkom hendes debut, romanen Brydninger.

Bibliografi 
 Brydninger. Et moderne Livsbillede Levison (1886, roman)
 Under Ørnens Vinger (1914)
 Sejr (1916)

Litteratur 
 Dansk skønlitterært forfatterleksikon 1900-1950. Bind 1-3 (1959-64)
 Tiina Hamilton-Nunnally: Kvindelige danske forfattere. Bibliografi over prosa i bogform 1820-1910 (1979)
 Pil Dahlerup: Det moderne gennembruds kvinder, 1984: side 248-251, 528-529.

Noter 

Romanforfattere fra Danmark
Kvindelige forfattere i det 19. århundrede
Kvindelige forfattere i det 20. århundrede